89. ΠΡΟΕΔΡΙΚΟ ΔΙΑΤΑΓΜΑ υπ' αριθ. 337 της 4/4 Οκτ. 1990 (ΦΕΚ Α΄135) Σύσταση Γενικών Διευθύνσεων και Μονάδας Στρατηγικού Σχεδιασμού και Ανάλυσης Πολιτικής στο Υπουργείο Εργασίας. Έχοντας υπόψη: 1.Τις διατάξεις: α)Των άρθρ. 78 παρ. 1-5 και 80 παρ. 1, 4 και 5 του Νόμ. 1892/1990 «Για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α). β)Του Π.Δ. 368/1989 «Οργανισμός Υπουργείου Εργασίας» (ΦΕΚ 163/Α). 2.Την αριθ. 1.1140/1051173/1390/0001/1990 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών» (ΦΕΚ 420/Β). 3.Τις οργανωτικές και λειτουργικές ανάγκες του Υπουργείου Εργασίας. 4.Την αριθ 502/1990 γνωμοδότηση του Συμβουλίου της Επικρατείας. Με πρόταση των Υπουργών Προεδρίας της Κυβέρνησης, Εθνικής Οικονομίας, Εργασίας και του Υφυπουργού Οικονομικών, αποφασίζουμε: Σύσταση Γενικών Διευθύνσεων Άρθρ.1-1.Στο Υπουργείου Εργασίας συνιστώνται οι ακόλουθες Γενικές Διευθύνσεις: α)Γενική Διεύθυνση Εργασίας, που συγκροτείται από τις Διευθύνσεις: (αα)Όρων Εργασίας (Δ2) (ββ)Αμοιβή Εργασίας (Δ3) και (γγ)Συνδρομής (Δ12) β)Γενική Διεύθυνση Συνθηκών και Υγιεινής της Εργασίας, που συγκροτείται από τις Διευθύνσεις: (αα)Συνθηκών Εργασίας (Δ10) και (ββ)Κέντρο Υγιεινής και Ασφάλειας της Εργασίας (Δ11). γ)Γενική Διεύθυνση Διοικητικής Υποστήριξης που συγκροτείται από τις Διευθύνσεις: (αα)Διοικητικού (Δ1) (ββ)Οργάνωσης (Δ6) (γγ)Επιθεώρησης (Δ9) (δδ)Πολιτικής Σχεδίασης Έκτακτης Ανάγκης (Δ13) και την Τεχνική Υπηρεσία. Με το αρθρ. 1 του Π.Δ. 293/25 Αυγ. – 9 Σεπτ. 1992 (ΦΕΚ Α΄ 149), κατωτ. αριθ. 97 συστήθηκε Δ/νση Οικονομικού που υπήχθη στην άνω Γεν. Δ/νση Διοικητικής Υποστήριξης. Επίσης με το άρθρ. 8 του ιδίου Π.Δ. 293/92 στη Γεν. Δ/νση Διοικητικής Υποστήριξης υπήχθη και η Δ/νση Επιθεώρησης που συστήθηκε με το άρθρ. 6 του Π.Δ. 152/1991 (ΦΕΚ Α΄ 61), κατωτ. αριθ. 92. Με το άρθρο μόνο του Π.Δ. 65/19-30 Μαρτ. 1998 (ΦΕΚ Α΄ 68) τροποποιήθηκε το παρόν Π.Δ. 337/1990 κατά το μέρος που αφορά τη συγκρότηση των Γενικών Δ/νσεων Διοικητικής Υποστήριξης & Εργασίας και ορίστηκαν τα εξής: Α.Η Γενική Δ/νση Διοικητικής Υποστήριξης του Υπουργείου Εργασίας και Κοινωνικών Ασφαλίσεων συγκροτείται από τις Δ/νσεις: αα)Προσωπικού ββ)Οργάνωσης και Απλούστευσης Διαδικασιών γγ)Επιθεώρησης δδ)Οικονομικού εε)Πολιτικής Σχεδίασης Έκτακτης Ανάγκης στστ)Διεθνών Σχέσεων ζζ)Εκπαίδευσης ηη)Πληροφορικής, εκτός του Τμήματος Ανάπτυξης Μηχανογραφικών Εφαρμογών «θθ)Εποπτείας Οργανισμών, εκτός του Τμήματος Προϋπολογισμών Νομικών Προσώπων και Δημοσίων Επενδύσεων». ιι)Τεχνική Υπηρεσία Β.Η Γενική Διεύθυνση Εργασίας του Υπουργείου Εργασίας και Κοινωνικών Ασφαλίσεων, συγκροτείται από τις Δ/νσεις: αα)όρων Εργασίας ββ)Αμοιβή Εργασίας γγ)Απασχόλησης δδ)Επαγγελματικής Κατάρτισης εε)Σχεδιασμού και Εφαρμογής Προγραμμάτων Ευρωπαϊκού Κοινωνικού Ταμείου στστ)Συνδρομής ζζ)Ελέγχου και Αξιολόγησης ηη)Κοινοτικών Πρωτοβουλιών και λοιπών χρηματοδοτήσεων. Η μέσα σε « » περ. θθ αντικαταστάθηκε ως άνω από το άρθρο μόνο Π.Δ. 188/18-25 Ιουν. 1998 (ΦΕΚ Α΄140). Οι Γενικές αυτές Διευθύνσεις προγραμματίζουν τη δραστηριότητα, συντονίζουν τη λειτουργία των επί μέρους υπηρεσιακών μονάδων που υπάγονται σ’ αυτές, για την πραγματοποίηση των στόχων που περιγράφονται στα άρθρα. 3, 4, 5, 8, 11-16 και 18 του Π.Δ. 368/1989 «Οργανισμός Υπουργείου Εργασίας» (ΦΕΚ 163/Α) και γενικά, ασκούν το έργο που ο νόμος αναθέτει στους Γενικούς Διευθυντές. 2.Στις Γενικές Διευθύνσεις της προηγούμενης παραγράφου προΐστανται Γενικοί Διευθυντές, ως εξής: α)Των Γενικών Διευθύνσεων Εργασίας και Διοικητικής Υποστήριξης, υπάλληλοι του Κλάδου ΠΕ Διοικητικών. (Μετά τη σελ. 30,278) Σελ. 30,2781 Τεύχος 1291-Σελ. 83 - 148 Οργανισμός Υπουργείου Εργασίας 15.Α.β.88-89 β)Της Γενικής Διεύθυνσης Συνθηκών και Υγιεινής της Εργασίας, υπάλληλος των Κλάδων ΠΕ Μηχανικών ή ΠΕ Θετικών Επιστημών. Άρθρ.2.-1.Στο Υπουργείο Εργασίας συνιστάται Μονάδα στρατηγικού σχεδιασμού και ανάλυσης πολιτικής, που υπάγεται απευθείας στον Υπουργό. 2.Για τη στελέχωση της συνιστώμενης κατά την προηγούμενη παράγραφο Μονάδας συνιστώνται στο Υπουργείο Εργασίας 12 θέσεις ειδικού επιστημονικού προσωπικού, με σχέση εργασίας ιδιωτικού δικαίου αορίστου χρόνου προσόντα διορισμού στις θέσεις αυτές ορίζονται τα προβλεπόμενα από το άρθρ. 26 του Π.Δ. 194/1988 (ΦΕΚ 84/Α), όπως αυτό ισχύει κάθε φορά. Ο αριθμός των θέσεων του προσωπικού αυτού κατά ειδικότητα καθορίζεται κάθε φορά με την προκήρυξη πλήρωσης κενών θέσεων. Με την 92168/4 Απρ. – 5 Μαΐου 1994, ΦΕΚ Β΄ 339 απόφαση Υπ. Εργασίας διαπιστώθηκε α) η κατάργηση της Μονάδας Στρατηγικού Σχεδιασμού στο Υπουργείο Εργασίας και των αντιστοίχων 10 θέσεων προσωπικού & β) η αυτοδίκαιη ένταξη των υπηρετούντων υπαλλήλων. Σελ. 30,2782 Τεύχος 1291-Σελ. 84 - 149 15.Α.β.89 Οργανισμός Υπουργείου Εργασίας 